CELEX: 32022R0502
Language: el
Date: 2022-03-29 00:00:00
Title: Εκτελεστικός κανονισμός (ΕΕ) 2022/502 της Επιτροπής της 29ης Μαρτίου 2022 για την τροποποίηση του εκτελεστικού κανονισμού (ΕΕ) αριθ. 1321/2013 όσον αφορά το όνομα του κατόχου της άδειας για το πρωτογενές προϊόν αρτύματος καπνιστών τροφίμων «Scansmoke PB 1110» (Κείμενο που παρουσιάζει ενδιαφέρον για τον ΕΟΧ)

30.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 102/6
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/502 ΤΗΣ ΕΠΙΤΡΟΠΗΣ
         της 29ης Μαρτίου 2022
         για την τροποποίηση του εκτελεστικού κανονισμού (ΕΕ) αριθ. 1321/2013 όσον αφορά το όνομα του κατόχου της άδειας για το πρωτογενές προϊόν αρτύματος καπνιστών τροφίμων «Scansmoke PB 1110»
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 2065/2003 του Ευρωπαϊκού Κοινοβουλίου και του Συμβουλίου, της 10ης Νοεμβρίου 2003, για τα αρτύματα καπνιστών τροφίμων που χρησιμοποιούνται ή προορίζονται να χρησιμοποιηθούν μέσα ή πάνω στα τρόφιμα (1), και ιδίως το άρθρο 11,
         Εκτιμώντας τα ακόλουθα:
         
                     (1)
                  
                  
                     Την 1η Οκτωβρίου 2021 η εταιρεία Azelis Denmark A/S (στο εξής: αιτών) υπέβαλε αίτηση, σύμφωνα με το άρθρο 11 παράγραφος 1 του κανονισμού (ΕΚ) αριθ. 2065/2003, με θέμα την αλλαγή του ονόματος του κατόχου της άδειας για το πρωτογενές προϊόν αρτύματος καπνιστών τροφίμων «Scansmoke PB 1110», όπως ορίζεται στον εκτελεστικό κανονισμό (ΕΕ) αριθ. 1321/2013 της Επιτροπής (2).
                  
               
                     (2)
                  
                  
                     Στην αίτηση, ο αιτών δήλωσε ότι η άδεια για το πρωτογενές προϊόν αρτύματος καπνιστών τροφίμων «Scansmoke PB 1110» επρόκειτο να μεταβιβαστεί στην εταιρεία proFagus GmbH. Ο αιτών, για να τεκμηριώσει την εν λόγω δήλωσή του, υπέβαλε τη συμφωνία μεταβίβασης που έχει συνάψει με την proFagus GmbH όσον αφορά το πρωτογενές προϊόν αρτύματος καπνιστών τροφίμων «Scansmoke PB 1110».
                  
               
                     (3)
                  
                  
                     Η προτεινόμενη αλλαγή του κατόχου της άδειας είναι καθαρά διοικητικής φύσης και κατά συνέπεια δεν απαιτεί νέα αξιολόγηση του σχετικού προϊόντος.
                  
               
                     (4)
                  
                  
                     Επομένως, ο εκτελεστικός κανονισμός (ΕΕ) αριθ. 1321/2013 θα πρέπει να τροποποιηθεί αναλόγως.
                  
               
                     (5)
                  
                  
                     Για να εξασφαλιστεί η ομαλή μετάβαση, είναι σκόπιμο να προβλεφθεί ότι το πρωτογενές προϊόν αρτύματος καπνιστών τροφίμων «Scansmoke PB 1110», καθώς και τα αρτύματα καπνιστών τροφίμων που προέρχονται από αυτό και τα τρόφιμα που τα περιέχουν, τα οποία συμμορφώνονται με τους κανόνες που ίσχυαν πριν από την ημερομηνία έναρξης ισχύος του παρόντος κανονισμού, μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του εκτελεστικού κανονισμού (ΕΕ) αριθ. 1321/2013
            Στον πίνακα του παραρτήματος του εκτελεστικού κανονισμού (ΕΕ) αριθ. 1321/2013, η καταχώριση για το πρωτογενές προϊόν αρτύματος καπνιστών τροφίμων «Scansmoke PB 1110» τροποποιείται ως εξής:
            
                        1)
                     
                     
                        στην τρίτη σειρά, «Όνομα του κατόχου της άδειας», οι λέξεις «Azelis Denmark A/S» αντικαθίστανται από τις λέξεις «proFagus GmbH»·
                     
                  
                        2)
                     
                     
                        στην τέταρτη σειρά, «Διεύθυνση του κατόχου της άδειας», οι λέξεις «Lundtoftegaardsvej 95, 2800 Lyngby, ΔΑΝΙΑ» αντικαθίστανται από τις λέξεις «Uslarer Str. 30, 37194 Bodenfelde, ΓΕΡΜΑΝΙΑ».
                     
                  
         
            Άρθρο 2
            Μεταβατικά μέτρα
            Το πρωτογενές προϊόν αρτύματος καπνιστών τροφίμων «Scansmoke PB 1110», όπως ορίζεται στο παράρτημα του εκτελεστικού κανονισμού (ΕΕ) αριθ. 1321/2013, καθώς και τα αρτύματα καπνιστών τροφίμων που προέρχονται από αυτό και τα τρόφιμα που περιέχουν το πρωτογενές προϊόν αρτύματος καπνιστών τροφίμων ή τα αρτύματα καπνιστών τροφίμων που προέρχονται από αυτό, τα οποία παράγονται και επισημαίνονται πριν από τις 19 Απριλίου 2022 σύμφωνα με τους κανόνες που ίσχυαν πριν από τις 19 Απριλίου 2022 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 29 Μαρτίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 309 της 26.11.2003, σ. 1.
         
            (2)  Εκτελεστικός κανονισμός (ΕΕ) αριθ. 1321/2013 της Επιτροπής, της 10ης Δεκεμβρίου 2013, σχετικά με την κατάρτιση ενωσιακού καταλόγου επιτρεπόμενων πρωτογενών προϊόντων για τα αρτύματα καπνιστών τροφίμων που χρησιμοποιούνται, ως έχουν, μέσα ή πάνω σε τρόφιμα και/ή για την παρασκευή παραγώγων αρτυμάτων καπνιστών τροφίμων (ΕΕ L 333 της 12.12.2013, σ. 54).